NaiveNeuron/SloPal huggingface dataset:
Kollár, Boris, predseda NR SR (2022-10-06):
Prosím, prezentujme sa a hlasujeme. (Hlasovanie.) Prítomných 127 poslancov, za 69, proti 15, zdržalo sa 43, nehlasoval žiadny. Je, uvedené sme schválili. Takže teraz, prosím vás pekne, komu nešlo, nech zdvihne ruku. Komu to nefunguje? (Reakcie z pléna.) Prosím vás pekne, vytiahnite tie karty, ešte raz si to zasuňte. (Reakcie z pléna.) Alebo si presadnite, keď tam máte voľné miesto. (Ruch v sále.) Dobre. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Teraz prosím určeného spravodajcu z výboru pre kultúru a médiá pána poslanca Milana Potockého, aby uviedol hlasovanie v prvom čítaní o návrhu poslancov Tarabu, Gyimesiho na vydanie zákona, ktorým sa mení a dopĺňa zákon č. 63/1993 Z. z. o štátnych symbolov. To sú tie dúhové vlajky, tlač 1059, bod 143 schváleného programu. (Hlasovanie o návrhu poslancov Národnej rady Slovenskej republiky Tomáša Tarabu a Györgya Gyimesiho na vydanie zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov , tlač 1059.)
Blanár, Juraj, podpredseda NR SR (2022-05-20):
Pán poslanec Gyimesi s faktickou.
A. Belousovová, podpredsedníčka NR SR: (2008-02-12):
Pán poslanec Kovarčík, chcete reagovať na faktické poznámky? Nie. Takže ako ďalší v rozprave vystúpi pán poslanec Lipšic, po ňom sa pripraví pani poslankyňa Žitňanská. Nech sa páči, pán poslanec Lipšic, máte slovo.
Šimečka, Michal, podpredseda NR SR (2024-02-21):
Ďakujem veľmi pekne. S procedurálnym návrhom pán poslanec Majerský. Nech sa páči.
Grendel, Gábor, podpredseda NR SR (2020-11-26):
Otváram rozpravu, do ktorej som nedostal žiadnu písomnú prihlášku, preto sa pýtam, či sa chce niekto prihlásiť ústne. Jedna. Pani poslankyňa Zemanová. Končím možnosť prihlásiť sa do rozpravy. Nech sa páči, pani poslankyňa, máte slovo.
Laššáková, Jana, podpredsedníčka NR SR (2014-04-02):
Ďakujem pekne, pani podpredsedníčka, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Ľudovítovi Kaníkovi. Nech sa páči, pán poslanec.
D. Lipšic, poslanec: (2007-11-26):
Pani poslankyňa Zmajkovičová mala tiež návrh, ktorý nebol nijako procedurálny, keď ohlasovala hromadný odchod koaličných poslancov, vtedy ste boli ticho. Znovu aj na tomto dokumentujete, aký máte absolútne iný meter na poslancov koalície a opozície. Ale vás odvolávať asi nemá zmysel. (Smiech a potlesk.)
Grendel, Gábor, podpredseda NR SR (2023-06-27):
Pán podpredseda bol jediný prihlásený v rozprave, takže vyhlasujem rozpravu za skončenú. Chce zaujať stanovisko pani navrhovateľka? Áno. Nech sa páči.
Dostál, Ondrej, poslanec NR SR (2019-01-30):
Pán poslanec Poliačik tu hovoril o tom, že tiež, tiež sa teda pokúšal svoje predstavy realizovať, však napokon toto nie je prvý pokus, keď sa niekto v Národnej rade pokúša upraviť tento zákon, lebo, lebo všetci si uvedomujeme, že, že v tom zákone sú vážne problémy. A aj v tomto volebnom období boli snahy novelizovať ústavný zákon, bola snaha vytvoriť komisiu alebo, alebo pracovnú skupinu, ktorá mala, mala pripraviť tú novelu. Tá pracovná skupina veľmi dlho nevznikla, veľmi dlho, dlho sa odkladal jej vznik a začiatok, začiatok činnosti, lebo nie všetky strany nominovali do nej svojich členov, podľa mojich teda informácií práve SNS, ktorej predseda inicioval vznik takej skupiny, tak nenominoval zástupcu SNS dlhšiu dobu, dlhšiu do, do tej skupiny. A keď napokon tá, keď napokon tá skupina... (Reakcia z pléna.) Však môžte reagovať. Keď napokon tá skupina vznikla, tak ja som napríklad očakával, že výstupom bude spoločný návrh, kde budú podpísaní zástupcovia všetkých poslaneckých klubov na základe toho, že sa, že sa na tom, že sa na tom dohodnú. Ale výsledok je, že tu máme opäť iba návrh koaličných poslancov, ktorý, nepochybujem, že vychádza aj z toho, o čom sa bavila, bavila tá skupina, ale určite to nie je výsledok práce tej pracovnej skupiny, určite to nie je vec nejakého konsenzuálneho, konsenzuálneho rozhodnutia celej skupiny, v tom prípade by pod takým návrhom boli podpísaní aj zástupcovia opozičných poslaneckých klubov, čo ale evidentne nie sú, a preto aj takáto diskusia teraz.
Figeľ, Ján, podpredseda NR SR (2014-02-05):
Na vystúpenie pána poslanca Poliačika je jedna faktická poznámka. Nech sa páči, Martin Chren.
Puci, Róbert, poslanec NR SR (2015-03-17):
Dajte, prosím, hlasovať o bode 90 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Danko, Andrej, predseda NR SR (2018-05-09):
Vážený pán Pčolinský, ako bol si dosť osobný, tak ti skúsim niečo osobné povedať, že nie je nič horšie, ako keď vznikne SME RODINA, ktorá má úplne iné hodnoty a vbehne do politickej súťaže, a preto budem presadzovať zákon o politických stranách, pretože za ten mesiac nieže ste vstúpili do boja, ste si kúpili dve politické strany. Dali ste sa dokopy bývalí zamestnanci ministerstva vnútra, ktorí dobre vedeli o niektorých trestných činnostiach, pozostatky KDH a ty by si tu nesedel, keby tvoj brat nebol policajt, ktorý pomáhal pri niektorých veciach, ktoré pomohli pánovi Kollárovi si veľa vecí z minulosti ošetriť. Pani Krištúfková, nikto tu nehovorí o vašom súkromí a prísne som dbal na to, aby sa tu nemenovali veci. Určite to nie je vec dvadsať rokov stará. Sú to veci čerstvé, sú to veci, kedy aj pán Kollár hovoril o tom, že ho pán Ondrejčák z basy dokázal vydierať k tomu, že mu posiela mesačne alebo ročne 16-tisíc euro za pozemky, ktoré nepotreboval a je tu vážna obava, že vás niekto vie ovplyvňovať a vydierať. Problém tu nie je to, aby ste boli vy očierňovaní, pretože ste relevantný politický subjekt, ktorý tu je. Problém je to, že ak sa hovorí o oligarchovi, tak oligarchom je aj pán Kollár. Oligarchom je ten, kto má milióny a nevie preukázať, oligarchom je ten, kto má médiá. A vy ste si urobili mafiánsko-policajnú stranu, ktorá súťaží so SNS a dovolíte si povedať zahraničnému novinárovi o províziách, o hlúpostiach, pretože viete, že v tomto štáte sa vám nič nestane. Ako na základe tých hlúpostí, ktoré ste povedal, a ešte máte aj imunitu. Problém je, že politické strany tu musia súťažiť s takým zhlukom policajtov, mafiánov, ľudí, ako ste vy. A pán Pčolinský, o vás je veľa tiež známe vo Vranove. Takže poprosím vás... (Prerušenie vystúpenia časomerom. Potlesk.)
Sloboda, Radovan, poslanec NR SR (2021-09-21):
Ďakujem, pán predsedajúci, za slovo. Vážené pani kolegyne, páni kolegovia, je určite nepochybné, že je nevyhnutné sa začať konečne zaoberať bezpečnosťou cyklodopravy a otázok súvisiacich s ňou. Žiaľ, vláda SMER-u, ktorá tu bola osem rokov, a zaznelo to už aj, už aj vo faktických poznámkach, mala ix možností tento zákon pripraviť a korigovať. Nestalo sa tak, naopak, ešte dokonca zamietla návrh strany SaS, ktorý bol, ktorý riešil túto oblasť už v minulom volebnom funkčnom období. Toľko krátka vsuvka. Čo sa týka obsahu predmetného zákona, domnievam sa, že tento zákon je absolútne nepostačujúci k tomu, čo potrebuje dnešná cyklodoprava riešiť, ako zúžiť celú problematiku na 1,5 metra a ešte to nedostatočne špecifikovať, si myslím, že je nedostatočné. V tomto zákone je treba zaoberať oveľa širším okruhom otázok, ako je len 1,5 metra, a aj toho 1,5 metra, je to exaktná veličina, prosím, je treba nejakým spôsobom upraviť tak, aby ten predpis bol vymáhateľný. Súčasne je takisto, potom už sa je potrebné zaoberať aj ďalšími oblasťami a súvisiacimi vecami s cyklodopravou. Z tohoto dôvodu dávam podávam procedurálny návrh. Prečítam teraz znenie procedurálneho návrhu. Podľa § 73 ods. 3 písm. a) rokovacieho poriadku týmto podávam procedurálny návrh, aby sa Národná rada Slovenskej republiky uzniesla, že prerokúvaný materiál, to znamená návrh poslancov Národnej rady Slovenskej republiky Richarda Takáča, Juraja Blanára, Mariána Saloňa a Jozefa Habánika na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňajú niektoré zákony, vracia navrhovateľovi na dopracovanie. Odôvodnenie som uviedol. Zároveň procedurálny návrh odovzdávam spravodajcovi a budem sa tešiť práve na cyklokonferenciu, ktorá začala v kinosále, že uvidím aj navrhovateľov tohoto zákona. Ďakujem za slovo.
Halúz, Milan, poslanec NR SR (2014-10-21):
Ďakujem za slovo, pán predseda. Dovoľte mi predniesť návrh na uznesenie Národnej rady Slovenskej republiky. Na návrh na voľbu zástupcov, zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne. Národná rada Slovenskej republiky berie na vedomie zánik člena Dozornej rady Sociálnej poisťovne Branislava Masára a za b) podľa § 123 ods. 4 zákona č. 461/2003 Z. z. o sociálnom poistení v znení neskorších predpisov od 3. decembra 2014 za člena Dozornej rady Sociálnej poisťovne zástupcu navrhnutého reprezentatívnymi združeniami zamestnávateľov volí Branislava Masára. Prosím, dajte hlasovať.
Demian, Jaroslav, poslanec NR SR (2013-05-15):
Pán predseda, hlasovali sme o bodoch zo spoločnej správy, teraz môžeme pristúpiť k hlasovaniu o pozmeňujúcom návrhu, ktorý som v rozprave podal ja.
B. Bugár, podpredseda NR SR: (2002-03-14):
Teraz dávam slovo spravodajcovi, ktorého určil navrhnutý gestorský Ústavnoprávny výbor Národnej rady pánovi poslancovi Petrovi Kresákovi. Pán poslanec Kresák, nech sa páči, máte slovo.
J. Izák, minister životného prostredia SR: (2007-01-30):
Vážený pán podpredseda Národnej rady, vážené panie poslankyne, vážení páni poslanci, ďakujem za možnosť prezentovať ešte tieto dva návrhy zákonov. Dôvodom na vypracovanie zákona o označovaní environmentálnych výrobkov je prijatie predloženého návrhu zákona, je nadobudnutie platnosti Zmluvy o prístupe Slovenskej republiky k Európskej únii, čím vznikla pre Slovenskú republiku povinnosť implementovať nariadenie Európskeho parlamentu a Rady č. 1980/2000 zo 17. júla o revidovanej metóde Spoločenstva pri udeľovaní environmentálnej značky vrátane vykonávacích rozhodnutí Komisie. Predmetom úpravy zákona č. 469/2002 Z. z. sa tak stali podmienky a postup pri udeľovaní a používaní tak národnej environmentálnej značky, ako aj environmentálnej značky Európskeho spoločenstva. I keď bola snaha v zákone samostatne upraviť právny režim pre udeľovanie a používanie uvedených druhov environmentálnych značiek, v niektorých prípadoch došlo k prekrývaniu niektorých ustanovení, ktoré upravujú aj oblasť udeľovania a používanie environmentálnej značky Európskeho spoločenstva. Návrh zákona je v súlade s Ústavou Slovenskej republiky, s ostatnými všeobecne záväznými predpismi, s medzinárodnými zmluvami, ktorými je Slovenská republika viazaná. Návrh zákona nepredpokladá ekonomický dosah na štátny rozpočet a na verejné financie a bude mať pozitívny dosah na životné prostredie. Vážený pán podpredseda Národnej rady, vážení poslanci, poslankyne, ďakujem vám za pozornosť, žiadam vás o prerokovanie zákona. Ďakujem.
Mikloško, Jozef, poslanec NR SR (2015-02-12):
Krátko si ju dovolím. Ja chcem poukázať na to Nemecko, kde i majitelia sú známi a kde keď človek zapríčiní takýto stav, o ktorom sa hovorilo, a na to prídu, tak nemôže tri roky podnikať v tej oblasti, v ktorej tieto chyby alebo až, by som povedal, zločiny urobil. Ja som sa chcel opýtať, či mieni vláda zákon o reštrukturalizácii, o konkurze, o verejnom obstarávaní, kde leží naša bieda, nejakým spôsobom novelizovať, lebo u ľudí to vyvoláva až takú rezignáciu, že vlastne nič sa nezmení, dokiaľ tieto zákony budú také, aké sú. Ale ste pred chvíľou hovorili, že to nie je vaša parketa, ale možno ste v tej vláde a vidíte, či sa taká atmosféra pripravuje, že by bolo treba zmeniť najmä zákon o verejnom obstarávaní bez nejakých sprostredkovateľov, napríklad.
Danko, Andrej, podpredseda NR SR (2024-05-09):
Pán poslanec Grendel, procedurálny.
Bublavý, Dušan, poslanec NR SR (2014-03-26):
Ďakujem za reakcie kolegom. Ja som si povedal svoj názor a za ním si stojím, to na margo pána Viskupiča. Igor a ostatní kolegovia, čo ste na mňa reagovali, úžera je tu od roku 2000. A vy ste, ty si mal možnosť a bol si aj vo vláde, kde ste mohli prijať nejaký zákon ohľadom boja proti nebankovým spoločnostiam, proti úžerníkom a neurobili ste vôbec nič. Takže ja si myslím, že keď teraz ja sa snažím, aby takýto zákon bol prijatý, tak si myslím, že dobiehame to, čo ešte neurobil nikto. Ja som preto apeloval, aby tento zákon bol prijatý, a vychytajme čo najviac tých chýb, aby bol ten zákon naozaj v prospech našich spoluobčanov. Ďakujem.
Ondruš, Branislav, poslanec NR SR (2010-12-03):
Ďakujem pekne, pán predsedajúci. Ako býva mojím zvykom, budem maximálne stručný. Ja musím upozorniť, pán poslanec Dostál, že ja som len, keď som opakoval niektoré len konkrétne čísla, napríklad údaje a fakty, len preto, aby som ich zdôraznil. Nie ja tu naťahujem túto rozpravu. Musím naozaj poukázať, že pán poslanec Matovič opakovane sa prihlasuje s faktickými poznámkami, kde hovorí stále to isté a zatiaľ už takto natiahol rozpravu o mnohé a mnohé minúty. Ale pánovi Viskupičovi, máte pravdu, že ja som bol včera proti. Áno, ale práve preto som chcel ukázať svoju zodpovednosť, že aj v prípade, že ste prijali návrh, s ktorým ja vecne nesúhlasím a vysvetlil som, že teda preto, lebo to, čo pridávate, je v skutočnosti menej ako to, čo robíte, ale napriek tomu teda, že s týmto návrhom som nesúhlasil, chcel som vás upozorniť, že ak ste ho už prijali, tak ho treba doriešiť aj v rozpočte a jednoducho preto som navrhol zvýšiť tam tie výdavky. Čiže ja som vystúpil s tým návrhom, naozaj, aby som maximálne ukázal svoj vecný a, nazvime to, seriózny prístup. A musím povedať, že teda chcel som v tom vystúpení, ale už som to ďalej nechcel ďalej naťahovať, chcel som v tom vystúpení reagovať napríklad aj na tú najčastejšiu výhradu, že vlastne o koľko sa oproti tomuto roku na budúci rok navrhuje zvýšiť na tieto sociálne výdavky, ale to je prosto iná debata a teraz už na to nemám čas. Takže k tomuto sa už nebudem vracať. Na záver ešte by som zareagoval na faktickú poznámku pána poslanca Počiatka. Ja beriem to, čo si vytkol môjmu vystúpeniu, samozrejme, beriem si to k srdcu a budem nad tými vecami rozmýšľať. A keď si upracem myšlienky k tým témam, ktoré si naškrtol v hlave, tak, samozrejme, som pripravený prihlásiť sa aj do ústnej časti rozpravy.
Jurzyca, Eugen, poslanec NR SR (2016-04-26):
Ďakujem pekne. Pán minister, hovorili ste, že nám klesá verejný dlh vďaka lepšiemu výberu daní. Ten dlh nám klesá asi tak, akoby klesol taxikárovi, ktorý mesačne s rodinou urobí deficit 500 eur a na konci roka má dlh 6-tisíc a predal by auto za 6-tisíc. Tak by mal to vo vašich očiach alebo vo vašej rétorike nulový dlh. Alebo by rezervu, ktorú má horšie časy, minul na splatenie dlhu. Vieme, že toto nie je pokles dlhu. Je to pokles dlhu taký, ktorý je dosiahnutý tzv. jednorazovými opatreniami. A to je prípad Slovenska. Náš dlh klesá v dôsledku, alebo ak chcete (rečník zobral do rúk názorný materiál, ukazujúc ho plénu), vďaka jednorazovým opatreniam, je to aj na grafe Rady pre rozpočtovú zodpovednosť, tá čierna čiara sú oficiálne čísla vlády, podľa ktorej dlh klesá. Tie modré stĺpce je dlh bez jednorazových opatrení. To znamená bez toho, že by ste predávali majetok, alebo bez rozpustenia druhého piliera. Prečítam vám, čo v apríli tohto roka, to znamená tento mesiac, napísala o tom Rada pre rozpočtovú zodpovednosť: „Pokles dlhu verejnej správy je kompenzovaný poklesom hodnoty podnikov s majetkovou účasťou štátu alebo zhoršením dlhodobej udržateľnosti (otvorenie druhého dôchodkového piliera).“ Takže nie je pokles dlhu taký, aký má byť, meraný naozaj konsolidačným úsilím, ale urobený tak, ako by to urobil taxikár, keby predal vlastné auto, ktorým sa živí, alebo rozpustil úspory, ktoré má na starobu.
Kvasnička, Marián, poslanec NR SR (2015-03-17):
Ďakujem veľmi pekne. Ja keď som sa prihlásil do faktickej, tak mi kolega Mikuš sa podivil, že: teda ešte aj ty k obnoviteľným zdrojom energie?! Priznám sa, nerozumiem obnoviteľným zdrojom energie ani klasickým energetickým médiám, ale o inom som chcel. O tom spôsobe, akým predniesol svoj príspevok. Veď aj tu v parlamente je to vidieť, že sú dva také prístupy. Na jednej strane čosi, čo by som nazval mentálny monizmus. To sú tí, ktorí vedia všetko o ničom. Takí fachidioti jednej témy. A na druhej strane je druhý postoj, ktorý by som nazval kognitívnou promiskuitou, a to sú zase tí, ktorí vedia nič o všetkom. Teda mudrci, všemudrci. Ja som rád, že Jozefovi, kolegovi sa aj pri tomto výstupe podarilo týchto krajností mentálneho monizmu a na druhej strane kognitívnej promiskuity, že sa podarilo tomu vyhnúť, a hľadá akýsi optimálny energetický stred. A toto veľmi oceňujem, lebo v parlamente to veľmi často absentuje. Ďakujem.
Hrušovský, Pavol, predseda NR SR (2012-02-29):
Pán predseda. Vyhlasujem 10-minútovú prestávku. (Desaťminútová prestávka.) (Po prestávke.)
Budaj, Ján, minister životného prostredia SR (2021-07-01):
Ja len dodávam, že v skutku čiastkových databáz je veľmi veľa. Tu stále pracuje predsa hygienik, pracuje tu Slovenský hydrometeorologický ústav, pracuje tu Výskumný ústav vodného hospodárstva, mohol by som ešte chvíľu pokračovať, napríklad aj výskumný ústav Dionýza Štúra. Všetci majú sondy, každý na svojom piesočku a takto to tu roky bežalo. Pokúsime sa to integrovať a naozaj poskytovať online občanom informáciu, ako sa vyvíja stav podzemných vôd.
Laurenčík, Milan, podpredseda NR SR (2021-10-05):
Vážené panie poslankyne, panie poslankyne, vážení páni poslanci, otváram jedenásty rokovací deň 40. schôdze Národnej rady Slovenskej republiky. O ospravedlnenie neúčasti na dnešnom rokovaní 40. schôdze Národnej rady Slovenskej republiky požiadali nasledujúci poslanci a panie poslankyne: Jana Bittó Cigániková, Ľuboš Blaha, Ján Ferenčák, Róbert Halák, Jarmila Halgašová, Igor Hus, Patrick Linhart, Jana Majorová Garstková, Martin Nemky, Peter Osuský, Zuzana Šebová, Jozef Šimko, Miroslav Urban, Vladimír Zajačik a Anna Zemanová. Na zahraničnej pracovnej ceste sú poslanci Juraj Krúpa, Tomáš Šudík a Miroslav Žiak. Pokračujeme v prerušenej rozprave o Správe špeciálneho prokurátora o činnosti Úradu špeciálnej prokuratúry za rok 2020 (tlač 607). Pán špeciálny prokurátor Daniel Lipšic už zaujal miesto určené pre navrhovateľov a takisto pán spravodajca z ústavnoprávneho výboru, pán poslanec Miloš Svrček. O vystúpenie v rozprave požiadal navrhovateľ, nech sa páči, pán špeciálny prokurátor, máte slovo. (Pokračovanie rokovania o Správe špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2020, tlač 607.)
Dostál, Ondrej, poslanec NR SR (2016-04-28):
Ďakujem. Pán poslanec Budaj aj vo svojom úvodnom vystúpení povedal všetko, čo bolo dôležité povedať, a ja mu ďakujem za to, že predložil tento návrh, uviedol ho, je to veľmi dôležitá vec a je hanebné, čo sa na Slovensku dialo v 90. rokoch za vlády Vladimíra Mečiara, a je hanebné, čo sa stalo Michalovi Kováčovi ml., Oskarovi Fegyveresovi a Róbertovi Remiášovi, a je veľmi, veľmi, veľmi smutné, že doteraz sme sa s tým nedokázali vysporiadať. Neviem, aké sú očakávania, neviem, či sa to podarí dnes, skôr som skeptický, napriek tomu si myslím, že je našou morálnou povinnosťou sa o to pokúšať znovu a znovu a znovu. Takže ešte raz, ďakujem, pán Budaj, a máte moju plnú podporu. (Potlesk.)
Žiga, Peter, podpredseda NR SR (2024-01-19):
Pán poslanec Sabo, nie je v sále. Pán poslanec Dostál.
Š. Zelník, poslanec: (2006-08-04):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Návrh zákona nepredpokladá žiadny finančný vplyv na štátny rozpočet a nemá vplyv na zamestnanosť. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 18 z 24. júla 2006 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný poslanecký návrh zákona výbory vrátane gestorského výboru prerokovali do 4. septembra 2006.
Sulík, Richard, poslanec NR SR (2012-06-28):
Ďakujem, ja by som chcel tu nášho nového kolegu poprosiť hovoriť pomalšie, lebo sa niekoľkokrát stalo, hrozne rýchlo čítate a nechcem, aby to skončilo ako s kolegom Jurčíkom. Tak ďakujem vám.
P. Hrušovský, predseda NR SR: (2005-12-07):
(Hlasovanie.) 132 prítomných, 81 za, 10 proti, 41 sa zdržalo. Národná rada návrh zákona schválila . Teraz poprosím pána podpredsedu vlády a ministra spravodlivosti, aby zaujal miesto pre navrhovateľov a pána poslanca Gábora Gála, aby predložil ako poverený spravodajca ústavnoprávneho výboru návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov (tlač 1350). Nech sa páči, pán poslanec.
Laurenčík, Milan, podpredseda NR SR (2021-07-02):
Ďalšiu faktickú poznámku má pán poslanec Eduard Kočiš.
A. Belousovová, podpredsedníčka NR SR: (2007-09-13):
hodina otázok , ktorú týmto otváram. Konštatujem, že boli splnené všetky podmienky, aby sme mohli pristúpiť k tomuto bodu. Na predsedu vlády bolo položených 42 otázok. Na členov vlády sa s otázkami obrátilo 67 poslancov. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Teraz prosím predsedu vlády, pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán predseda vlády.
Fico, Robert, podpredseda NR SR (2011-12-08):
Ďakujem pekne. Vyhlasujem rozpravu za skončenú. Pán navrhovateľ, o 11.00 hodine pristúpime k hlasovaniu. Stačí tento priestor na vyjadrenie? Áno. Takže k rozprave zaujme stanovisko navrhovateľ. Nech sa páči.
Šebová, Zuzana, poslankyňa NR SR (2020-11-25):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šeliga, Juraj, podpredseda NR SR (2020-04-07):
Ďakujem. Pán poslanec Osuský.
Pellegrini, Peter, predseda NR SR (2024-01-17):
Pán poslanec Krúpa.
M. Číž, podpredseda NR SR: (2006-12-13):
Ja by som hrozne rád vedel, keby sa vám podarilo niekedy ešte lepšie predstaviť vašu predstavu, čo to je vlastne nezávislosť toho regulačného úradu. Po ďalšie je, že keby ste povedali, kde sú hranice korektnej a akceptovateľnej ochrany záujmov obyvateľov tohto štátu. Ak predáme Slovnafty ako prirodzené monopoly za 300 mil. korún a dneska deklaruje a ukazuje tento hospodársky celok, že zisky v hodnote 4 mld. štvrťročne, no pravdepodobne vyťahuje tie peniaze od niekoho. Nevytvorili sme ani na chvíľočku a pôsobenie vás ako podpredsedu vlády jednak a ako ministra financií a človeka, ktorý bol veľmi aktívny a pripravoval hodnotovo predaj a dereguláciu, kompletnú dereguláciu prirodzených monopolov znamená, že obyvatelia a štát je dneska relatívne bezmocný. A hľadanie toho rozsahu a intenzity regulácie je skutočne veľmi legitímne, veľmi limitované dnes a patrí k strategickým úlohám tohto štátu. Samozrejme, teraz je nevyhnutné rozmýšľať nad statickými podmienkami vo veľmi nehoráznej situácii a ťažkej situácii Slovenska ako štátu, ktorý nie je schopný v tejto oblasti hájiť základné otázky, takže hľadá istú formu normálneho a zmysluplného fungovania regulačných úradov, o tom ste nepovedali, bohužiaľ, absolútne nič. Ďakujem.
Ďuriš Nicholsonová, Lucia, podpredsedníčka NR SR (2017-05-18):
Ďakujem pekne. A teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Sopkovi, aby predniesol spravodajskú informáciu.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 123 poslancov, za 1, proti 77, zdržalo sa 45. Uvedený návrh sme neschválili.
Blaha, Ľuboš, podpredseda NR SR (2024-04-18):
Ďakujem pekne, pán podpredseda. (Potlesk.) Druhá otázka je od pani poslankyne Tiny Gažovičovej v tomto znení: „Pán premiér, čo presne robíte vy osobne, aby ste zachránili peniaze z eurofondov, ktorých prepadnutie nám hrozí pre opatrenia, ktoré robí táto vláda, okrem toho, že natáčate videá?" Nech sa páči, pán podpredseda.
Pellegrini, Peter, predseda NR SR (2015-03-12):
Ďakujem pekne. Ďalšou prihlásenou do rozpravy je pani poslankyňa Košútová. Nevidím ju v sále, takže stráca poradie. Vystúpi teraz ďalšia prihlásená do rozpravy pani poslankyňa Mezenská. Nech sa páči, máte slovo.
Vargovčák, Marek, poslanec NR SR (2010-12-14):
Ďakujem, pán predsedajúci. V rozprave k tomuto bodu programu vystúpili štyria poslanci, z nich iba pani poslankyňa... (Ruch v sále.)
Pročko, Jozef, poslanec NR SR (2024-01-24):
Ďakujem. No spomínali ste prokurátora Sepešiho, ktorý naozaj veľmi kriticky podrobil túto novelu Trestného zákona kritike. Okrem iného naozaj hovorí, že tisícky a tisícky prípadov, ktoré, ktoré teraz rieši špeciálna prokuratúra, budú musieť opäť riešiť na Generálnej prokuratúre, čo zase spôsobí prieťahy. A čoho sa obávajú aj viacerí prokurátori a ja som tiež včera hovoril s jedným prokurátorom, že tá Generálna prokuratúra pod vedením Maroša Žilinku tie niektoré prípady, ktoré treba riešiť naozaj veľmi dôrazne a o ktorých ste aj vy rozprávali, ktoré majú, ktoré majú závažnosť veľmi vysokú, tak Generálna prokuratúra, je obava, že tieto prípady bude riešiť tak, ako to bude chcieť politická garnitúra, ktorá nám teraz vládne. A čo je horšie, že občania opäť na toto doplatia. A ja to budem opakovať donekonečna, pretože to treba opakovať, že to je veľmi dôležité hovoriť občanom, že tento zákon sa nedotkne širokej masy širokých trestných činov obyčajných ľudí, ale tento zákon najmä postihne, najmä postihne a pozitívne postihne zločincov, ktorí nám tu rabujú, ktorí nám tu kradnú a ktorí kradnúť budú. No a negatívne bude mať vplyv na takých obyčajných ľudí, na tých ľudí, ktorí si svoj život vedú poctivo, ktorí si poctivo zhŕňajú majetok, naozaj poctivou prácou, no a niekto príde a tú poctivú prácu in jednoducho ukradne. A čo za to dostane? Podmienku.
Hort, Milan, podpredseda NR SR (2011-03-30):
S reakciou na faktické poznámky sa teraz prihlásil pán podpredseda parlamentu Béla Bugár. Nech sa páči.
P. Paška, predseda NR SR: (2006-12-07):
Doplňujúca otázka, pani poslankyňa? Nech sa páči.
Grendel, Gábor, podpredseda NR SR (2021-06-29):
Štyri faktické poznámky na vystúpenie pána poslanca. Ako prvý pán poslanec Eduard Kočiš.
Suja, Miroslav, poslanec NR SR (2021-06-17):
Viete, lebo toto je veľmi, veľmi, je to veľmi, veľmi neslušné. A keď sa tu niektorí predstavitelia vyjadrujú, že niečo schváli Národná rada a vy tu poviete, no a čo, že to schválila, nám je to jedno. Pán Baránik, to sú vaše slová, keď sa tu tak ozývate. Takže keď niečo schváli Národná rada, tak vám v SaS-ke je to no a čo. (Reakcia z pléna.)
Vážny, Ľubomír, poslanec NR SR (2011-09-13):
Ďakujem. Od pánov ministrov Figeľa aj Dzurindu sme si teraz vypočuli vzletné reči bez faktov, čo naozaj vám nepridáva na tom, ani jeden argument nepadol ohľadne tých podozrení, ktoré tu boli predložené. Čo sa týka pána ministra Figeľa, chcem, zachytil som jednu vetu, rozvoj a investície pokračujú. Pán minister... (Prerušenie vystúpenia predsedajúcim.)
Vaľová, Jana, poslankyňa NR SR (2022-02-25):
Ďakujem veľmi pekne. Vážení kolegovia, kolegyne, chcem sa spýtať, kto to bude v NBÚ posudzovať? Vieme tých ľudí, prešli previerkami alebo kto to je? Alebo je to imaginárna skupina, ktorá bude rozprávať, že toto je správne a toto nie? Už dnes ľudia rozprávajú, že sú blokovaní bez toho, aby možno povedali nejaký svoj názor, a nedotýka sa to ani krajiny a tak ďalej, píšu svoje statusy. Ja som sa 10. 5. a ja zase budem z praxe, 2019 zúčastnila, keď pán Kiska bol v Prešove, rozprával tam o školstve, o rôznych veciach a bola som tam ako jediná zo SMER-u, som prišla a som povedala, že teda čo si myslia, čo by bolo dobré robiť s facebookom, ak sú tam dezinformácie. Viete, čo mi odpovedal pán Kiska? A všetci? Katka Koščová, ktorá stála na slušnom Slovensku, dneska už má, už vystupuje v televíziách, lebo dovtedy nevystupovala, kričala: Zoberte tej smeráčke mikrofón, nech drží ústa! A viete, čo povedal pán Kiska? Sloboda slova, vážení. Sloboda slova. My nemôžme obmedzovať slobodu slova. Ja mám z toho aj záznam. My nemôžme obmedzovať slobodu slova. A vy dneska jednoducho zneužijete situáciu na Ukrajine, lebo my na východe im budeme prví pomáhať. My na východe ich prijmeme, my im dáme jesť a pomoc a vy tu v Bratislave zneužijete ešte túto situáciu, aby ste naozaj ľuďom, ktorí skutočne možno majú svoje pocity alebo ktorí chcú čokoľvek písať, lebo facebook je o tom, to nie sú politické stránky. Chcú písať, tak vy zneužijete to, že im zablokujete stránky. Ja viem, že dobre sa tam smeje Pročkovi, lebo ho nebudú dávať, ako holý behá po Košiciach, ako skáče v Humennom po galandroch a po levoch, hej, v... (Prerušenie vystúpenia predsedajúcim.)
Glváč, Martin, podpredseda NR SR (2016-06-22):
Vážené panie poslankyne, vážení páni poslanci, otváram šiesty rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Hambálek, Jarjabek, Kaščáková, Remišová, pán poslanec Štarchoň. Na zahraničnej pracovnej ceste je predseda Národnej rady Andrej Danko, podpredseda Národnej rady Béla Bugár a poslanec Richard Vašečka. Vážené panie poslankyne, vážení páni poslanci, nasledujú body písomné odpovede na interpelácie a následne aj interpelácie. Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 19. mája 2016 (tlač 127). (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 127.) Otváram rozpravu. Písomne sa do rozpravy neprihlásil nikto. Otváram bod interpelácie. (Rokovanie o interpeláciách poslancov .) Pán poslanec Simon.
Paška, Pavol, predseda NR SR (2013-03-19):
Hlasujeme. (Hlasovanie.) 137 prítomných, 89 za, 9 proti, 36 sa zdržalo, 3 nehlasovali. Návrh sme postúpili do druhého čítania.
Grendel, Gábor, podpredseda NR SR (2022-05-10):
Pán poslanec Peter Osuský.
Šuca, Peter, poslanec NR SR (2020-09-18):
Ďakujem pekne za slovo, vážený pán predsedajúci, dovoľte mi, aby som ako spravodajca predniesol spoločnú správu výborov Národnej rady o prerokovaní návrhu poslancov Národnej rady Saloňa, Šucu, Bašku na vydanie zákona, ktorým sa dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov. Výbor Národnej rady pre obranu a bezpečnosť ako gestorský výbor podáva Národnej rade spoločnú správu výborov. Národná rada Slovenskej republiky uznesením č. 225 z 15. júla 2020 pridelila návrh poslancov na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v učenej lehote gestorskému výboru žiadne stanovisko k predmetnému návrhu zákona. Výbory Národnej rady zaujali nasledovné stanoviská: Ústavnoprávny výbor Národnej rady Slovenskej republiky uznesením č. 95 z 8. septembra 2020 odporučil Národnej rade návrh zákona schváliť a Výbor Národnej rady Slovenskej republiky pre obranu a bezpečnosť uznesením č. 18 zo 7. septembra 2020 odporučil Národnej rade návrh zákona schváliť. Gestorský výbor na základe stanovísk výborov odporúča Národnej rade predmetný návrh zákona schváliť. Gestorský výbor ma určil ako spoločného spravodajcu výborov vystúpiť na schôdzi Národnej rady a predniesť spoločnú správu výborov a odôvodniť návrh a stanovisko gestorského výboru. Spoločná správa výborov Národnej rady bola schválená uznesením Výboru Národnej rady Slovenskej republiky pre obranu a bezpečnosť č. 22 na svojej 12. schôdzi. Pán predsedajúci, skončil som, otvorte, prosím, rozpravu k predmetnému bodu rokovania.
B. Bugár, podpredseda NR SR: (2003-04-24):
Otváram rozpravu a konštatujem, že som dostal písomné prihlášky pánov poslancov, za klub Smer pána poslanca Fica a potom ešte ďalších poslancov ako rečníkov Abelovského, Gaľu a Galbavého. Takže ako prvý teraz vystúpi pán poslanec Fico. Nech sa páči.
Radošovský, Marián, poslanec NR SR (2014-12-12):
Ďakujem pekne za slovo. No, pán podpredseda Národnej rady, ja poviem a dopoviem niečo a potom ti niečo povyčítam kamarátsky. V Maďarsku mýto obsluhuje 6 513 km ciest, bolo obstarané za 765 mil. na 10 rokov, ročný príspevok do štátneho rozpočtu je 535 mil. eur. Na Slovensku 2 033 km ciest doteraz, čo je 3,2-krát menej, a príspevok do štátneho rozpočtu snívaných 200 mil., doteraz nikdy, 158,7 v 2013, 183 v 2014; 4,8-krát viac vlastne získavajú Maďari oproti nám. Jednoducho asi na takéto čísla budú reagovať kolegovia, vidíš, že slušnosťou a s takými argumentami normálnymi nie, treba nacápať. Treba nacápať, pretože jednoducho oni na iné nereagujú, ich slušný argument jednoducho nepresvedčí. Ďakujem pekne.
Kollár, Boris, predseda NR SR (2021-05-13):
Ďakujem. Teraz vystúpi v rozprave pán poslanec Suja. Prosím, pani poslankyne, páni poslanci, ukľudnime sa! Ten, kto nechce byť v sále, nech radšej opustí sálu, aby nerušil vystúpenie pána poslanca Suju. Milí kolegovia, poprosili ma o päťminútovú pauzu technickú. Tak o päť minút, na päť minút prerušujem schôdzu a o päť minút pokračujeme. (Prestávka.) (Po prestávke.)
Novotný, Viliam, poslanec NR SR (2012-12-12):
Pán poslanec Frešo, myslím, že veľmi dobre si hovoril o tom, aká je dôležitá v politike SMER-u ideológia a ako nadraďuje SMER svoju ideológiu nad tvrdé dáta, nad tvrdé čísla. A to nedopadne dobre. Naozaj nechcem, nechcem šíriť zbytočne paniku, ale nedopadne to dobre. SMER presadzuje svoju ideológiu veľmi vehementne, žiaľ, neobjavila sa ani v programe SMER-u, ani v programovom vyhlásení vlády tá časť ideológie, o ktorej ale o to vehementnejšie od marca diskutujeme v Národnej rade. Tak znovuzavedenie koncesionárskych poplatkov. Prečo ste to nesľúbili voličom už pred voľbami? Ukradnutie veľkej časti úspor ľudí v druhom pilieri. V celoročnom premietnutí 500 mil. eur zoberie strana SMER od sporiteľov v druhom pilieri v priebehu jedného kalendárneho roka. Prečo ste to ľuďom nepovedali pred voľbami? Znárodnenie súkromných zdravotných poisťovní. Prečo ste to nepovedali pred voľbami, že zavediete unitárny systém? Že toto je váš program? Vyhráte, bude unitárny systém. Naozaj tieto škody, ktoré vznikajú, viď rozhodnutie arbitráže, sú veľké a ponesú to občania Slovenskej republiky. Na záver chcem povedať len toľko, že som o tom presvedčený, že sociálny štát tak, ako bol vytvorený a vymyslený a naprojektovaný v 19. storočí, zlyháva. Zlyháva preto, lebo demografický vývoj už nedovoľuje, a technologický vývoj, robiť takýto sociálny štát. Paradoxne, ideológia SMER-u ho na Slovensku chce posilňovať. A to nedopadne, žiaľ, dobre.
Kollár, Boris, predseda NR SR (2020-09-22):
Vážené pani poslankyne, vážení páni poslanci, pokračujeme v prerušenom rokovaní. Skôr ako budeme hlasovať o prerokovaných bodoch programu, v mene štyroch poslaneckých klubov, za hnutie OĽANO, SME RODINA, SaS a ZA ĽUDÍ, podávam na návrh, aby sme bod 76 schváleného programu, ktorým je návrh na voľbu dvoch podpredsedov Najvyššieho kontrolného úradu, prerokovali na záver tejto schôdze. Pre úplnosť uvádzam, že prerokovaný návrh na utvorenie poslaneckého klubu HLAS – sociálna demokracia, návrh na voľbu predsedu výboru pre nezlučiteľnosť funkcií prerokujeme v stanovenom termíne podľa schváleného programu. Je všeobecný súhlas? (Súhlasná reakcia z pléna.) Ďakujem pekne. Ďalej vás chcem informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu novely zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením COVID-19 (tlač 248) a vládny návrh zákona pod tlačou 249, preto v mene štyroch poslaneckých klubov, za OĽANO, SME RODINA, SaS a ZA ĽUDÍ, podávam návrh na zaradenie týchto nových bodov do programu 12. schôdze. Navrhujem, aby sme tento návrh vlády prerokovali dnes po hlasovaní, teda po hlasovaní o 11.00 hod., a následne by sme o ňom hlasovali. Ak Národná rada rozhodne v skrátenom legislatívnom konaní, navrhujem, aby sme bezprostredne pristúpili k prvému čítaniu, a po jeho prerokovaní k hlasovaniu. Je všeobecný súhlas? (Súhlasná reakcia z pléna.) Ďakujem. Bolo niekde nie? Dobre. Ďakujem. Pokračujeme hlasovaním o bode 29 programu, je to druhé čítanie o návrhu poslancov Cmoreja, Grendela a Krajčíra na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 153). Prosím spoločného spravodajcu z výboru pre hospodárske záležitosti poslanca Radovana Kazdu, aby hlasovanie uvádzal. Pardon, máme tu ešte jeden procedurálny návrh, pán Čekovský, nech sa páči.
Jurinová, Erika, podpredsedníčka NR SR (2015-10-06):
S faktickými poznámkami sa prihlásili dvaja páni poslanci, uzatváram možnosť prihlásiť sa. Dávam slovo prvému prihlásenému. Pán poslanec Huba, nech sa páči.
Malatinec, Roman, poslanec NR SR (2023-11-23):
78. Ďakujem pekne. A takisto, pán minister, nečudujem sa Progresívnemu Slovensku, že nasadli na vlnu pána Matoviča, spýtajme sa ich, kolegov z PS-ka, úplne vážne sa vás to pýtam, kolegovia, keď vaša pani prezidentka mala úradnícku vládu, prečo ste keď, prečo ste sa neozvali vtedy, keď pán Šimko musel odísť. A Hamran ostaň, ostať. Toto je pre nás zaujímavé, pre Slovákov z regiónov. Čo ste spravili pre to, aby ste zachovali skoro vášho ministra a Hamrana ste tam nechali. Takisto musím hovoriť aj o pláne obnovy. Tak ako sa zachovali k hasičom, policajtom, čo sa týka finančných zdrojov, to je v celom zlom stave, nám utekajú policajti do armády. Ja verím, pán minister, že sa ti to podarí zvrátiť a že teda Policajný zbor bude mať dostatok policajtov. Pozrite sa dneska na akadémiu, na policajné školy, dakedy bolo otvorených päť tried, tri triedy na obvodné policajné zbory a potom na hraničnú a cudzineckú políciu. Dneska máte 15 žiakov v policajnej škole. Ako chceme takýmto spôsobom dopĺňať? A toto nie je tvoja zodpovednosť, pán minister. Toto je zodpovednosť pána Mikulca. Toto mal on riešiť. Tak v tomto prípade by som bral, že by ste odvolali ministra, ale takýmto spôsobom, prístupom robiť frašku pre obyvateľov celého Slovenska, držím ti palce, pán minister, a verím, že to dáš. Ďakujem pekne.
Kočiš, Eduard, poslanec NR SR (2022-12-06):
Veľmi pekne ďakujem za slovo, pán predsedajúci. Pán kolega, určite na mňa generálny prokurátor nepôsobí bohorovne. Nepôsobil a myslím si, že ani pôsobiť nebude. Čiže táto vaša uštipačná poznámka na záver vášho vystúpenia podľa mňa nebola celkom korektná, ale to už si musíte vy vysporiadať, či ste sa to chcel spýtať nejako vážne, alebo ste len potreboval poukázať na nejakú nedôveru voči osobe generálneho prokurátora. Ďalšia vaša poznámka v rozprave, že generálny prokurátor vyspevuje alebo ospevuje, alebo dáva na nejaký piedestál slávy ruskú prokuratúru, ja som niečo také nezachytil. To, že bol v Rusku na oslavách generálnej prokuratúry, nebol jediný, ktorý tam bol. Nepovažujem to za hrdelný zločin. Bola to slušnosť, bola to kolegialita, to je celé. Čo sa týka ďalšej vašej poznámky, že vraj generálny prokurátor na základe podnetov z Kremľa, Ruska, možno priamo od Putina reagoval tak, ako reagoval v rámci zničenia alebo pokusu o zničenie vojenského cintorína v obci Ladomirová, v prvom rade si tam musíme vysvetliť dve základné veci, pán kolega, a to zlá, nedostatočná a úplne nekonštruktívna komunikácia medzi veľvyslanectvom Ruskej federácie a medzi vedením obce. Tam vznikol zásadný a základný problém a Generálna prokuratúra na čele s generálnym prokurátorom sa do tejto problematiky vložila tak, ako mu z jeho pozície vyplýva. Čiže vôbec nezasahoval do ničoho, len sa vyjadril k danej veci tak, ako generálny prokurátor sa vyjadriť môže, má a v danej chvíli, v danej situácii uzná za vhodné. To je všetko. A to, že vám pán generálny prokurátor občas skočil do reči, fajn, ale vy to robíte celý čas.
Vašečka, Richard, Ľubomír, poslanec NR SR (2017-06-20):
Vážený pán predsedajúci, prosím, dajte hlasovať o tom, že predmetnú správu berie Národná rada na vedomie.
P. Paška, predseda NR SR: (2009-12-01):
vládnom návrhu zákona č. 300/2005 Z. z., je to Trestný zákon . Je to tlač 1302. Návrh prerokúvame v skrátenom legislatívnom konaní. Poprosím pani podpredsedníčku vlády a ministerku spravodlivosti Vieru Petríkovú, aby uviedla návrh.
Grendel, Gábor, podpredseda NR SR (2021-11-03):
Kolegovia, poprosím vás, aby ste si nasadili rúška. Pán poslanec Štefan Kuffa s faktickou poznámkou.
Mesterová, Zuzana, poslankyňa NR SR (2024-01-23):
Ďakujem pekne za slovo, pán predsedajúci. Pán Pollák, ako ste správne zhrnul vo svojom príspevku, zopakujme si ešte preto, aby to tak vyznelo, že čo sa tu vlastne deje za posledné týždne. Tak najprv nám bol predložený návrh v skrátenom legislatívnom konaní s odôvodnením, že je veľmi pedantne pripravený po vzore už pripravených a prerokovaných pozmeňovacích návrhov a noviel Trestného zákona, preto nie je dôvod na riadne legislatívne konanie, ale stačí skrátené legislatívne konanie. Vďaka tejto rozprave sme v priebehu týchto dvoch týždňov zistili, že nie je až tak úplne bez vady, že sú tam rôzne pochybenia. Niektoré už aj v praxi avizujú prokurátori, ktoré už teraz vlastne vieme predpokladať, napríklad páchatelia trestnej činnosti už teraz kalkulujú s tým, keď táto úprava vojde do účinnosti, že ako sa postavia k svojmu skutku, ktorý spáchali, aby to bolo pre nich priaznivejšie. Postupom času už aj predseda Národnej rady v úzkom kruhu za zatvorenými dverami priznal, že sú tam vady, ktoré treba opraviť, a pripravuje nejaké pozmeňovacieho návrhy, ktoré sme síce nevideli ani ich obsah nepoznáme, len vieme, že asi sa tak stane. Tak ja sa pýtam: má ešte význam skrátené legislatívne konanie? To ešte stále tvrdohlavo budeme akože trvať na tom, že to skrátené legislatívne konanie je opodstatnené popri tom, ako nám Európsky parlament a Európska únia avizuje, že pokiaľ to prijmeme, tak hrozí, že prídeme o eurofondy, čo nám spôsobí hospodársku škodu? Prezidentka vo svojom prejave poukázala správne na to, že budú ohrozené ľudské práva a majetkové práva poškodených trestnou činnosťou a to vo veľmi masívnom objeme. Z toho, čo vieme, tak ja neviem, pán minister tu sedí, možno sa prihlási, možno sa neprihlási, ale ja si myslím že skrátené legislatívne konanie už bolo toľkými spôsobmi vyvrátené, že toto už je len fraška. Ďakujem. (Potlesk.)
Pavlis, Pavol, poslanec NR SR (2010-12-14):
Pán predsedajúci, dajte hlasovať o uznesení, ktorým Národná rada Slovenskej republiky berie na vedomie správu o vodnom hospodárstve Slovenskej republiky za rok 2009.
Hatráková, Katarína, poslankyňa NR SR (2022-09-21):
Ešte mám minútu.
Zmajkovičová, Renáta, podpredsedníčka NR SR (2012-09-25):
Ďakujem, pán poslanec. Pán spravodajca, chcete zaujať stanovisko k rozprave? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov. Návrh zákona má parlamentnú tlač 149. Návrh na jeho pridelenie na prerokovanie výborom je v rozhodnutí č. 135. Teraz dávam slovo poslancovi Ľudovítovi Kaníkovi, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , tlač 149.)
Hrnčiar, Andrej, podpredseda NR SR (2016-11-28):
Ďakujem. Dávam slovo spoločnému spravodajcovi predsedovi výboru pre vzdelávanie, vedu, mládež a šport poslancovi Ľubomírovi Petrákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Sulík, Richard, predseda NR SR (2011-05-17):
Ďakujem. Dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Vittekovej.
Grendel, Gábor, podpredseda NR SR (2020-11-04):
Prezentujme sa a hlasujme. (Hlasovanie.) Prítomných 111 poslancov, za 90, proti nikto, zdržalo sa 21 poslancov, nehlasovalo 0 poslancov. Konštatujem, že sme tento návrh takisto schválili.
Bugár, Béla, podpredseda NR SR (2016-05-17):
Pán guvernér, keby ste chvíľku. Pán poslanec, netelefonujte v rokovacej sále. Ďakujem pekne za porozumenie. Nech sa páči, môžte pokračovať.
Dostál, Ondrej, poslanec NR SR (2022-11-09):
Aj tento pozmeňujúci návrh pána poslanca Kuriaka, ale vlastne aj celý návrh zákona je ukážkou toho, akým spôsobom vlády na Slovensku pristupujú k samosprávam, a teda nechcem z toho vynímať tú súčasnú vládu, lebo podobné veci sa diali aj za všetkých predchádzajúcich vlád. Samo... na samosprávu sa prenášajú úlohy, prenáša sa na ňu zodpovednosť bez toho, aby jej to bolo finančne kompenzované, lebo si myslíme, že samospráva na to má, má prostriedky, a môže to byť dokonca až protiústavné, lebo ústava predpokladá, že ak sa na samosprávu prenášajú veci, ktoré má robiť štát, tak to má byť samospráve kompenzované, to sa nedeje. A opäť v rámci schvaľovania balíčka sa nemyslelo na to, aké dopady to bude mať a aké dopady to bude mať na samosprávy. Teraz sa tu prichádza s nejakou kompenzáciou, ktorá ale bude iba čiastočná, ktorá bude iba dočasná, a pritom je to zásadná daňového zmena mixu na dva roky a niečo, čo, čo, čo vstupuje do celého systému fiškálnej decentralizácie, a netvrdím, že nemôžeme o tom uvažovať, nemali by sme ísť tým smerom, ale rozhodne by sa to nemalo diať prostredníctvom poslaneckého pozmeňujúceho návrhu predloženého v druhom čítaní v pléne pár minút alebo pár desiatok minút pred tým, ako sa o tom návrhu bude hlasovať. Takáto zmena, ak sa má udiať, tak má byť predmetom riadneho pripomienkového konania a potom riadneho prerokovania v parlamentu... v parlamente ako vládny návrh, lebo vláda by sa tým mala zaoberať, a nie takto pokútne cez poslanecké pozmeňováky meniť zásadné veci, ako sa to tu deje.
Paška, Pavol, predseda NR SR (2013-03-19):
Budeme hlasovať o návrhu pána poslanca. (Hlasovanie.) 135 prítomných, 58 za, 7 proti, 69 sa zdržalo, 1 nehlasoval. Návrh sme neschválili. Budeme teraz hlasovať, dámy a páni, o prerokovaných bodoch. Poprosím pána poslanca Bagačku, aby ako určený spravodajca uvádzal hlasovanie v druhom čítaní o vládnom návrhu zákona č. 25 o verejnom obstarávaní, je to tlač 359. Bude to pomerne dlhé hlasovanie. Poprosím vás o koncentráciu, dámy a páni. [Hlasovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov, tlač 359.]
Žiga, Peter, podpredseda NR SR (2024-10-23):
Prosím, prezentujme sa a hlasujeme o skrátení lehoty. (Hlasovanie.) 141 prítomných, 109 za, 5 proti, 27 sa zdržalo. Návrh sme schválili.